EkBass/fiwiki-20250220-pages-articles huggingface dataset:
Aarne Lehto

Arne (Aarne) Lauri Lehto (17. lokakuuta 1894 – 16. lokakuuta 1983 Nynäshamn, Ruotsi)Lehto, Arne Lauri, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalainen liikkeenjohtaja ja kääntäjä.Kirjasampo.fi : Aarne Lehto Lehto oli valantehnyt kielenkääntäjä ja oli Helsingissä Vuorikadulla sijainneen Käännöstoimisto Specialin omistaja. Toimisto käänsi asiakirjoja englannin-, saksan-, ranskan-, espanjan-, venäjän-, ja ruotsinkielestä suomeksi. Lehto piti 1920- ja 1930-luvuilla myös Veljekset Lehto Vienti- ja tuontiliikettä yhdessä nuoremman veljensä diplomi- insinööri Emil Viktor Lehdon (1896–1983) ja isänsä kolme vuotta Amerikassakin työskennelleen vaatturimestari Viktor Lehdon (1869–1942)Döda, Vår älskade far Viktor Lehto, Hufvudstadsbladet, 1942, No 295, sivu 3, julkaistu 1.11.1942 kanssa samassa Vuorikadun osoitteessa. Lehto muutti myöhemmin Ruotsiin veljensä kanssa, jossa he kuolivat naimattomina samana vuonna 1983 ollen kuolinhetkellään kirjoilla samassa osoitteessa Nynäshamnissa.Lehto, Emil Viktor, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 == Suomennoksia == * James Oliver Curwood : Kuoleman polulla ; tekijän valtuuttamana englanninkielestä suomentanut Aarne Lehto. Minerva, Helsinki 1925 * James Oliver Curwood : Lainsuojattoman kosto ; tekijän luvalla englanninkielestä suomentanut A. Lehto. Minerva, Helsinki 1925 * Korttitemppuja : joka miehen opittavaksi ilman silmänkääntö- ja taikavälineitä ; suom. Aarne Lehto. Minerva, Helsinki 1926 == Lähteet == * Fennica ===Viitteet=== == Aiheesta muualla == * Aarne L. Lehto : Muistelmia eräältä liikematkalta Etelä-Amerikkaan 1919-1921, Helsingin Sanomat Viikkoliite, 26.08.1928, nro 35, s. 3, Kansalliskirjaston digitaaliset aineistot * Aarne L. Lehto . Muistelmia eräältä liikematkalta Etelä-Amerikkaan 1919-1921, osa II, Helsingin Sanomat Viikkoliite, 09.09.1928, nro 37, s. 3, Kansalliskirjaston digitaaliset aineistot * Aarne L. Lehto : Muistelmia eräältä liikematkalta Etelä-Amerikkaan 1919-1921, osa III, Helsingin Sanomat Viikkoliite, 07.10.1928, nro 41, s. 3, Kansalliskirjaston digitaaliset aineistot * Aarne L. Lehto : Muistelmia eräältä liikematkalta Etelä-Amerikkaan 1919-1921, osa IV, Helsingin Sanomat Viikkoliite, 04.11.1928, nro 45, s. 3, Kansalliskirjaston digitaaliset aineistot * Aarne L. Lehto : Muistelmia eräältä liikematkalta Etelä-Amerikkaan 1919-1921, osa V, Helsingin Sanomat Viikkoliite, 02.12.1928, nro 49, s. 3, Kansalliskirjaston digitaaliset aineistot Luokka:Suomentajat Luokka:Ruotsinsuomalaiset henkilöt Luokka:Vuonna 1894 syntyneet Luokka:Vuonna 1983 kuolleet
Jorma Ahlholm

Jorma Kalervo Ahlholm (s. 7. joulukuuta 1942 Kemi) on suomalainen everstiluutnantti, joka toimi Lapin jääkäripataljoonan komentajana. Ahlholm syntyi kirvesmies Birger Ahlholmin ja Emmi Erkkilän perheeseen. Hänen puolisonsa vuodesta 1969 on Ulla Lindgren. Ahlholm tuli ylioppilaaksi Kemin yhteislyseosta ja suoritti Kadettikoulun 1967 ja Sotakorkeakoulun 1977. Hän toimi nuorempana upseerina Rajakoulussa 1963–1964 ja joukkueenjohtajana Lapin rajavartiostossa 1967–1969 sekä varapäällikkönä Lapin rajavartioston Ylitornion rajajääkärikomppanissa 1969–1973. Työskenneltyään Pohjan prikaatissa ja Pohjois-Suomen sotilasläänissä eri tehtävissä 1973–1975 Ahlholm oli Helsingin sotilaspiirin esikunnan toimistoupseeri ja toimistoesiupseeri 1977–1981 ja Pääesikunnan toimistoesiupseeri 1981–1986. Lapin jääkäripataljoonaa Ahlholm komensi vuodesta 1987 vuoteen 1989, toimittuaan sitä ennen eri tehtävissä Jääkäriprikaatissa 1986–1987. Jääkäriprikaatin esikuntapäällikkö hän oli 1989–1990 ja sitten Pääesikunnan jalkaväkitoimiston päällikkö vuodesta 1990, ennen eroamistaan vakinaisesta palveluksesta vuonna 1991. Sotilasuransa jälkeen Ahlholm työskenteli koulutus- ja laatupäällikönä sekä konsulttina 1990-luvulla. Ahlholm ylennettiin vänrikiksi 1963, luutnantiksi 1967, yliluutnantiksi 1970, kapteeniksi 1973, majuriksi 1979 ja everstiluutnantiksi 1986. ==Lähteet== Luokka:Suomalaiset everstit Luokka: Vuonna 1942 syntyneet Luokka: Elävät henkilöt
Anuman Interactive

Microids SA (ennen Anuman Interactive SA) on ranskalainen videopelien julkaisija ja jakelija. Vuonna 2009 Anuman osti Microïds -yhtiön ja käytti nimeä Microïds jakelussa. Vuonna 2019 Anuman muutti nimekseen Microids SA. == Pelit == * Syberia * Syberia II * Still Life * Still Life 2 * Dracula 4: The Shadow of the Dragon * Syberia III (2017) == Lähteet == Luokka:Ranskalaiset videopeliyritykset
Journal of Political Economy

Journal of Political Economy ("JPE") on vertaisarvioitu taloustieteellinen aikakauskirja. Se on perustettu vuonna 1892 ja on nykyisin yksi taloustieteen alan arvostetuimmista ja viitatuimmista aikakauskirjoista. JPE ilmestyy joka toinen kuukausi ja sitä julkaisee University of Chicago Press.http://www.journals.uchicago.edu/journals/jpe/about Viitattu 18.3.2017https://ideas.repec.org/top/top.journals.hindex.html Viitattu 18.3.2017 ==Lähteet== Luokka:Taloustiede Luokka:Aikakauskirjat
Dança Comigo (Vem Ser Feliz)

Dança Comigo (Vem Ser Feliz) on Sabrinan esittämä kappale, joka edusti Portugalia vuoden 2007 Eurovision laulukilpailussa Helsingissä. Kappale kilpaili Euroviisujen semifinaalissa, jossa se sijoittui 28 maan joukosta sijalle 11. ja täten karsiutui finaalista. == Lähteet == Luokka:Portugalin euroviisuedustuskappaleet Luokka:Vuoden 2007 euroviisuedustuskappaleet
BitComposer Interactive

bitComposer Interactive GmbH (lyhyesti bitComposer) on saksalainen videopelien julkaisija. Yritys on lakkautettu vuonna 2015 mutta palannut sen jälkeen. Yritys on tunnettu myös nimillä: * bitComposer Games GmbH * bitComposer Online * bitComposer Entertainment AG == Pelit == Yhtiö omistaa oikeudet Jagged Alliance -peleihin. * 2009: Outcry * 2009: Scorpion * 2009: The Void * 2009: Race On * 2009: Stalker: Call of Pripyat * 2009: Ninja Blade * 2010: Alter Ego * 2010: Wildlife Camp * 2010: Fit For Fun * 2010: Schlag den Raab – Das Spiel * 2010: JEKYLL & HYDE * 2010: Ion Assault * 2011: Wildlife Park 3 * 2011: The Rocking Dead * 2011: Cargo! The Quest for Gravity * 2011: Air Conflicts: Secret Wars * 2011: GLOBAL OPS * 2011: Schlag den Raab - Das 2. Spiel * 2011: Drakensang Online (Einzelhandel) * 2012: Jagged Alliance: Back in Action * 2012: North & South IOS * 2012: Jagged Alliance: Crossfire * 2012: Galaxy on Fire 2 * 2012: Air Conflicts: Pacific Carriers * 2012: Schlag den Raab - Das 3. Spiel * 2012: The Voice of Germany * 2013: Bridge Project * 2013: Giana Sisters: Twisted Dreams * 2013: Schlag den Raab - IOS * 2013: Thunder Wolves * 2013: Expeditions: Conquistador * 2013: Citadels * 2013: Air Conflicts: Vietnam * 2013: Adventure Park * 2013: Schlag den Raab - Android * 2013: The Voice of Germany 2 * 2013: La Voz * 2014: Disciples III: Reincarnation * 2014: Jet Car Stunts * 2014: Panzer Tactics HD * 2014: Shadowrun Returns (Einzelhandel) * 2014: Jagged Alliance Flashback * 2014: La Voz 2 * 2014: Shadows: Heretic Kingdoms' == Lähteet == Luokka:Saksalaiset videopeliyritykset
Toini Kivimäki

Toini Margit Kivimäki (o.s. von Essen; 7. kesäkuuta 1894 Jepua – 21. helmikuuta 1980 Helsinki) oli suomalainen kääntäjä.Kirjasampo.fi : Toini Kivimäki Kivimäen vanhemmat olivat asemapäällikkö Edvard Vilhelm von Essen ja Agnes Amanda (o.s. Nordgren). Kivimäki tuli ylioppilaaksi Porin suomalaisesta tyttölyseosta vuonna 1913.Till universitetet utdimitterades i går, Björneborgs Tidning, 1913, No 38, sivu 1, julkaistu 27.5.1913 Hän aloitti opiskelut Helsingissä 1913 ja toimi kirjeenvaihtajana Aktiebolag W. Gutzeit & Co yhtiössä Helsingissä 1919–1924. Vuodesta 1924 hän oli työsuhteessa Suomen Berliinin lähetystössä. Vuonna 1927 hän avioitui Berliinissä kääntäjän ja virkamiehen Urho Kivimäen (1889–1958) kanssa.Suomen Kirjailijat 1809–1916, Kivimäki, Urho Ilmari, sivu 366, toimittanut Maija Hirvonen, Suomalaisen Kirjallisuuden Seuran toimituksia 570, Tampere 1993Kuulumisia, Uusi Suomi, 1927, No 233, sivu 14, julkaistu 9.10.1927 Kivimäki oli erikoistunut suomentamaan saksankielistä kirjallisuutta. == Suomennoksia == * Thomas Mann : Kuolema Venetsiassa. Karisto 1928, 2. korjattu painos 1957, mukana myös kirjassa Thomas Mann : Kolme novellia. Weilin + Göös, Helsinki 1966 (alkuteos Der Tod in Venedig) * Kálmán Mikszáth : Miehetön kylä. Karisto 1929 (alkuteos Szelistye) * Paul Heyse : Sinisukan seikkailu. Karisto 1929 (alkuteos Abenteuer eines Blaustrümpfchens) * Leo Perutz : Syntinen liitto ; saksankielestä suom. Toini Kivimäki. Karisto 1929 (alkuteos Die Geburt des Antichrist) * Rilla Page Palmborg : Greta Garbon tarina. Kariston tietokirjoja 32. Karisto 1930 == Lähteet == * Fennica ===Viitteet=== Luokka:Suomentajat Luokka:Vuonna 1894 syntyneet Luokka:Vuonna 1980 kuolleet
Laurance Rockefeller

Laurance Spelman Rockefeller (26. toukokuuta 1910 – 11. heinäkuuta 2004) oli yhdysvaltalainen liikemies, filantrooppi ja ympäristönsuojelija. Hän oli John D. Rockefeller, Jr.:n poika ja John D. Rockefellerin pojanpoika, ja hänen sisaruksensa olivat Abby, John III, Nelson, Winthrop ja David. Hänellä oli neljä lasta: Laura, Marion, Lucy ja Laurance, Jr. Vuonna 1937 hän peri isoisänsä paikan New Yorkin pörssissä. Vuonna 1940 hän oli mukana perustamassa Rockefeller Brothers Fundia, ja toimi myöhemmin sen puheenjohtajana 1958–1968. Hän toimi pitkään myös Rockefeller Family Fundissa. 1990-luvun alussa presidentti George H. W. Bush luovutti hänelle Congressional Gold Medal -kunniamerkin.http://www.biography.com/people/laurance-rockefeller-9461370 Rockefeller kuoli keuhkofibroosiin vuonna 2004, 94 vuoden iässä. ==Lähteet== Luokka:Vuonna 1910 syntyneet Luokka:Vuonna 2004 kuolleet Luokka:Presidential Medal of Freedom Luokka:Yhdysvaltalaiset liikemiehet Luokka:Rockefellerin suku Luokka:Ympäristönsuojelijat
Microïds

Microïds (myös nimellä MC2-Microïds) on ranskalainen videopelien julkaisija ja jakelija. Yhtiön perusti Elliot Grassiano vuonna 1985. Vuonna 2003 yhtiö yhdistyi MC2:n kanssa MC2-Microïdsiksi. Vuonna 2005 Ubisoft hankki yhtiön Kanadan osaston Microïds Canadan. Vuonna 9. joulukuuta 2008 yhtiö lopetettiin. Vuonna 2008 Microïds hankki Cryo Interactiven brändit ja oikeudet. Microïds toimi itsenäisenä yhtiönä vuoteen 2009 asti, jolloin Anuman Interactive osti sen. Microïds toimi tuotemerkkinä vuoteen 2019 asti, kunnes Anuman Interactive uudelleennimettiin Microids SA -yhtiöksi. == Pelit == Yhtiö julkaisi yli 90 peliä historiansa aikana. == Lähteet == == Aiheesta muualla == * Virallinen sivusto Luokka:Entiset ranskalaiset videopeliyritykset
Glen Canyonin vesivoimalaitos

Glen Canyonin vesivoimalaitos on U.S. Bureau of Reclamationin omistama vesivoimalaitos Coloradojoessa Arizonan osavaltion pohjoisosassa, Yhdysvalloissa. Voimalaitospato on toiseksi korkein betonikaaripato Yhdysvalloissa Hooverin padon jälkeen. Padon taakse jäävän Lake Powell -tekojärven tilavuus on noin 32,3 kuutiokilometriä, ja järvi peittää täytenä noin 689 neliökilometrin laajuisen alueen. Voimalaitos on varustettu kahdeksalla generaattorilla, jotka tuottavat yhteensä 1 320 megawatin sähkötehon ja viisi terawattituntia vuosittain. Laitoksen sähköä siirretään käytettäväksi muun muassa Wyomingin, Utahin, Coloradon, Uuden Meksikon, Arizonan, Nevadan ja Nebraskan osavaltioihin. Pato on osa Colorado River Storage Project -hanketta. Padon rakennuskustannukset olivat noin 245 miljoonaa dollaria. == Lähteet == == Aiheesta muualla == Luokka:Arizonan rakennukset ja rakennelmat Luokka:Yhdysvaltain vesivoimalaitokset Luokka:Coloradojoen vesistö
Helena Kesäniemi

Helena Kesäniemi (vuoteen 1906 Kiljander, 5. toukokuuta 1878 Helsinki – 5. syyskuuta 1968)Kuolinilmoitus, Opettaja Helena Kesäniemi, Uusi Suomi, 1968, No 243, sivu 6, julkaistu 8.9.1968 oli suomalainen kansakoulunopettaja ja kääntäjä. Kesäniemen vanhemmat olivat seminaarinlehtori Ludvig Gabriel Kiljander (Kesäniemi) ja Alma Constance Bergholm. Kesäniemen veli oli voimistelunopettaja ja suomentaja Paavo Kesäniemi. Perhe muutti Kiljander sukunimensä sukunimeksi Kesäniemi vuonna 1906.Ilmoituksia: Sukunimen muutos, Suomalainen, 1906, No 55, sivu 1, julkaistu 14.5.1906 Kesäniemi valmistui Jyväskylän seminaarista vuonna 1900Suurpohjan Kaiku, 1900, No 67, sivu 3, julkaistu 14.6.1900 ja hänet valittiin Jyrängön kansakoulunopettajaksi samana vuonna.Suomalainen Virallinen Lehti, 1900, No 176, sivu 1, julkaistu 31.7.1900 Palokan kansakoulunopettajaksi Jyväskylässä hänet valittiin vuonna 1903.Suomalainen Virallinen Lehti, 1903, No 152, sivu 1, julkaistu 6.7.1903 == Suomennoksia == * E. Marlitt : Harhaannuksissa. Karisto 1919, 2. painos 1938 (alkuteos Amtmanns Magd) * E. Phillips Oppenheim : Kohtalon leikkiä 1-2 ; suomentanut Helena K. Ahjo, Helsinki 1919, 2. painos 1921 * Agnes Günther : Pyhimys ja hänen narrinsa. 1. ja 2. osa ; 66. saksalaisesta painoksesta suom. Helena Kesäniemi. Karisto 1921 * E. Marlitt : Toinen puoliso ; 14. alkukielisestä pain. suom. Helena Kesäniemi. Karisto 1922 (alkuteos Die zweite Frau) * W. Heimburg : Sydänsuruja ; 4. alkukielisestä painoksesta suomentanut Helena Kesäniemi. Karisto 1923 (alkuteos Herzenskrisen) * Charles Dickens : Pikku Dorrit ; 2 nidettä, englanninkielestä suom. Helena Kesäniemi ; kuvittanut Harry Furniss. Kariston klassillinen kirjasto 35-36. Karisto 1926 * Archibald Williams : Ilman valloitus : lentoaluksen kehityksen ja käytännön tarina ; englanninkielestä suom. Helena Kesäniemi. Kariston tietokirjoja 24. Karisto 1927 * Leo Perutz ja Paul Frank : Salattu voima : uskomaton tarina ; saksankielestä suom. Helena Kesäniemi. Karisto 1930 (alkuteos Das Mangobaumwunder) * Tyra Bogren : Ullan tarina : romaani. Otava 1931 (alkuteos Ullas historia) == Lähteet == *Suomen kansallisbibliografia Fennica ===Viitteet=== Luokka:Suomentajat Luokka:Vuonna 1878 syntyneet Luokka:Vuonna 1968 kuolleet
Obsolete

__NOTOC__ Obsolete (tyyliteltynä °BSΩLE+e) on yhdysvaltalaisen metalliyhtye Fear Factoryn kolmas studioalbumi. Se julkaistiin 27. heinäkuuta 1998 levymerkillä Roadrunner Records. Albumi debytoi Yhdysvalloissa Billboard 200 -listan sijalla 77. == Kappaleet == # # # # # # # # # # === Vuoden 1999 painos === # * # # # # == Arvostelut == * Allmusic: Allmusic review * Chronicles of Chaos: 5/10Chronicles of Chaos == Lähteet == == Aiheesta muualla == * * Luokka:Vuoden 1998 albumit Luokka:Fear Factoryn albumit
God of War (pelisarja)

God of War on näyttävyydestä ja väkivaltaisuudesta tunnettu toimintaseikkailupelien sarja. Pelisarjassa päähenkilö on Kratos, joka perustuu mytologian hahmoon Kratos. Pelisarjan pelit sisältävät runsaasti quick time eventtejä. == Pelit == === Pääsarja === * God of War (2005), PlayStation 2 * God of War II (2007), PlayStation 2 * God of War III (2010), PlayStation 3 * God of War: Ascension (2013), PlayStation 3 * God of War (2018), PlayStation 4 * God of War: Ragnarök (2022), PlayStation 4, PlayStation 5https://www.eurogamer.net/articles/2021-06-02-god-of-war- ragnarok-delayed-into-next-year-now-confirmed-for-release-on- ps4https://www.ign.com/articles/ps5-god-of-war-2-sequel === Sivusarja === * God of War: Chains of Olympus (2008), PlayStation Portable * God of War: Betrayal, mobiilipeli * God of War: Ghost of Sparta (2010), PlayStation Portable === Uudelleenjulkaisut === * God of War Collection (2009), PlayStation 3 - kaksi ensimmäistä PS2:lle julkaistua osaa * God of War: Origins Collection (2011), PlayStation 3 - kaksi PSP:lle julkaistua osaa * God of War III Remastered (2015), PlayStation 4 == Lähteet == == Aiheesta muualla == * Pelisarja MobyGamesissä *
Metal Box

__NOTOC__ Metal Box on brittiläisen post-punk -yhtye Public Image Ltd:n toinen studioalbumi, joka julkaistiin vuonna 1979. Albumia pidetään usein post-punkin merkkipaaluna, ja vuonna 2012 Rolling Stone-lehti listasi albumin sijalle 461 kaikkien aikojen 500 parhaan albumin listalla. Albumin alkuperäinen versio muistetaan myös omintakeisesta pakkauksestaan; albumin alkuperäisjulkaisu oli paketoitu kahden metallisen kuoren sisälle, jossa oli yhtyeen logo. == Kappaleet == === Ensimmäinen painos === ==== A-puoli ==== # ==== B-puoli ==== # * # ==== C-puoli ==== # * # ==== D-puoli ==== # * # ==== E-puoli ==== # * # ==== F-puoli ==== # * === Second Edition === ==== A-puoli ==== #Albatross #Memories ==== B-puoli ==== # * Swan Lake #Poptones #Careering ==== C-puoli ==== # * Socialist #Graveyard #The Suit ==== D-puoli ==== # * Bad Baby #No Birds #Chant #Radio 4 == Kokoonpano == * John Lydon – laulu, piano (kappaleet 6 ja 9) * Keith Levene – kitara, syntetisaattorit, rummut (kappaleet 4 ja 12), basso (kappale 12) * Jah Wobble – basso (kappaleet 1–11), rummut (kappaleet 5–8), piano * David Humphrey – rummut (kappaleet 1 ja 3) * Richard Dudanski – rummut (kappaleet 2, 6, 7, 10 ja 11) * Martin Atkins – rummut (kappale 9) == Arvostelut == * Allmusic: == Lähteet == Luokka:Vuoden 1979 albumit Luokka:Public Image Ltd:n albumit
Samsung Gear

Samsung Gear on Samsungin kehittämä ja valmistama puettavien tietokoneiden tuoteperhe, joka sisältää pääasiassa älykelloja. Sen ensimmäinen tuote on vuonna 2013 julkaistu Samsung Galaxy Gear. == Tuotteet == === Älykellot ja aktiivisuusrannekkeet === Kuva Malli Mallinumerot Julkaistu Käyttöjärjestelmä 125px--> Samsung Gear S3 Classic SM-R770 Tizen Samsung Gear S3 Frontier SM-R760 SM-R765 (LTE-malli) Tizen 125px--> Samsung Gear Fit 2 SM-R3600DAANEE Tizen 125px--> Samsung Gear S2 Classic 3G Tizen Samsung Gear S2 Classic SM-R732 Tizen Samsung Gear S2 SM-R720 SM-R730 (3G-malli) Tizen Samsung Gear S SM-R750 SM-N910A (AT&T;:n tarjoama malli) SM-N910V (Verizonin tarjoama malli) SM-N915P (Sprintin tarjoama malli) SM-N910T (T-Mobilen tarjoama malli) Tizen Samsung Gear Live Android Wear 125px--> Samsung Gear 2 Neo Tizen Samsung Gear 2 SM-R3800VSANEE Tizen Samsung Gear Fit SM-R3500ZKANEE Samsungin oma RTOS Samsung Galaxy Gear SM-V700 Android Wear (oletuksena) Tizen (päivitettävissä) === Muut === Kuva Malli Mallinumero Julkaistu Tyyppi 125px--> Samsung Gear IconX SM-R150NZKANEE Bluetooth-kuulokkeet Samsung Gear 360 SM-C200NZWANEE 360 asteen kamera Samsung Gear VR SM-R323NBKANEE VR-lasit Samsung Gear Circle Niskasankakuulokkeet == Katso myös == * Samsung Galaxy == Aiheesta muualla == * Samsungin puettavien tietokoneiden sivut Gear Luokka:Tietotekniikan tuotemerkit
Metyylimalonihappo

Metyylimalonihappo (C4H6O4) on dikarboksyylihappoihin kuuluva orgaaninen yhdiste. Yhdisteen pitoisuuden määrittämistä voidaan käyttää lääketieteellisessä diagnostiikassa B12-vitamiinin puutoksen toteamiseen. Kohonneet metyylimalonihappoarvot, jotka esiintyvät yhdessä kohonneiden malonihappoarvojen kanssa, voivat olla indikaatio usein huomaamatta jäävästä metabolisesta häiriöstä, yhdistetystä malonihappo- ja metyylimalonihappovirtsaisuudesta (CMAMMA). Eliöissä metyylimalonihappoa esiintyy liittyneenä koentsyymi-A:han muodostaen metyylimalonyylikoentsyymi-A:ta. Metyylimalonyylikoentsyymi-A-mutaasi katalysoi sukkinyylikoentsyymi-A:n muodostumista tästä molekyylistä. Mikäli entsyymin toiminta on puutteellista, joko B12-vitamiinin puutteen vuoksi tai harvinaisen periytyvän entsyymin puutteen vuoksi, kertyy metyylimalonihappoa elimistöön. Metyylimalonihappo estää useiden entsyymien esimerkiksi sukkinaattidehydrogenaasin toimintaa ja tämä johtaa solujen energia- aineenvaihdunnan häiriöihin, jotka voivat olla jopa hengenvaarallisia. Metyylimalonihapon pitoisuus elimistössä kasvaa myös munuaisten heikon toiminnan yhteydessä. Veren seerumin metyylimalonihappopitoisuutta voidaan käyttää merkkinä B12-vitamiinin puutteesta. Pitoisuus määritetään kaasukromatografian ja massaspektrometrian avulla. Toinen vaihtoehto on tehdä fluoresoiva pyrenyylimetyyliesteri L-pyrenyylidiatsometaanin avulla ja määrittää tämän aineen pitoisuus fluoresenssispektrometriallaSatinder Ahuja: Trace and Residue Analysis, Kirk-Othmer Encyclopedia of Chemical Technology, John Wiley & Sons, New York, 2011. Viitattu 18.3.2017. == Lähteet == == Aiheesta muualla == *DrugBank: Methylmalonic Acid *Human Metabolome Database: Methylmalonic acid *Food Component Database (FooDB): Methylmalonic acid *Toxin and Toxin Target Database (T3DB): Methylmalonic acid *Kyoto Encyclopedia of Genes and Genomes (KEGG): Methylmalonic acid *ChemBlink: Methylmalonic acid Luokka:Dikarboksyylihapot
Roininen

Roininen voi tarkoittaa: == Henkilöitä == * Annukka Roininen (1976–2016), toimittaja ja toimitussihteeri * Leo Roininen (1928–2002), kanadalainen keihäänheittäjä ja kuulantyöntäjä * Mirella Roininen, (s. 2005), laulaja ja lauluntekijä * Paavo Roininen (1935–2022), nyrkkeilijä * Petri Roininen (s. 1964), toimitusjohtaja ja korjausliikkeen puheenjohtaja * Teemu Roininen (s. 1986), painonnostaja * Tero Roininen, kitaristi, säveltäjä, sanoittaja ja sovittaja * Tommi Roininen (s. 1984), lentopalloilija * Vilho Roininen (1893–1960), jääkärieverstiluutnantti == Muut == * Osasto Roininen, talvisodassa taistellut sotilasosasto. Luokka:Sukunimet
Kallunki

Kallunki voi tarkoittaa: ;Paikkoja * Kallunki, kylä Sallassa ;Henkilöitä * Aino Kallunki (s. 1950), ampumahiihtäjä * Jani Kallunki (s. 1975), judoka * Jouni Kallunki (s. 1992), uimahyppääjä * Keijo Kallunki (s. 1963), jousiampuja * Sami Kallunki (1971–1999), yhdistetyn hiihtäjä. == Katso myös == * Kallunkijärvi, järvi Sallan Kallungissa * Kallunkijärvi, järvi Kuusamon Käylässä Luokka:Luettelot henkilöistä sukunimen mukaan
Josefine Frida Pettersen

Josefine Frida Pettersen (s. 18. toukokuuta 1996 Sigdal) on norjalainen näyttelijä, joka tunnetaan erityisesti norjalaisesta nuorten draamasarjasta Skam, jossa hän näytteli Noora Sætreä. Pettersen on lisäksi näytellyt Neste Sommer -televisiosarjassa ja Robin Hood -musikaalissa. Luokka:Norjalaiset näyttelijät Luokka:Skam Luokka:Vuonna 1996 syntyneet Luokka:Elävät henkilöt
Lisa Teige

Lisa Teige (s. 19. tammikuuta 1998 Bergen) on norjalainen näyttelijä ja tanssija. Teige näytteli Eva Mohniä norjalaisessa nuorten draamasarjassa Skam. Hahmo oli sarjan päähenkilönä ensimmäisellä tuotantokaudella. Luokka:Norjalaiset näyttelijät Luokka:Vuonna 1998 syntyneet Luokka:Elävät henkilöt Luokka:Skam
Kasukabe

Kasukabe () on Japanin kaupunki Honshūn saaren keskiosassa Kantōn alueella Saitaman prefektuurissa. Se sijaitsee Suur-Tokion alueella Tokion metropolin pohjois- ja prefektuurin pääkaupungin Saitaman koillispuolella Chiban prefektuurin rajalla. Kaupungissa on 236 258 asukasta (vuonna 2017) ja sen pinta-ala on 66,00 neliökilometriä. Kasukabe on nimitetty yhdeksi Japanin erityiskaupungeista. Edo-kaudella 1600–1800-luvuilla Kasukabe kehittyi Nikkō- kaidō-tien varren postiasemana (shukuba), ja kauden lopussa siellä oli yli 3 700 asukasta. Japanin kunnallishallinnon perustamisen yhteydessä vuonna 1889 Kasukabesta tehtiin maaseutukaupunki (nimellä ). Se käsitti alun perin nykyistä kaupunkia huomattavasti pienemmän alueen. Vuoden 1944 kuntaliitoksen yhteydessä kunnan nimi alettiin kirjoittaa nykyisinkin käytetyillä kanjimerkeillä. Kaupunkioikeudet Kasukabe sai vuonna 1955. Se on kehittynyt voimakkaasti Tokion asuinlähiönä, mutta siellä on säilynyt myös perinteisiä käsityötaitoja, kuten keisaripuisten huonekalujen (kiritansu) valmistus. Kasukabea palvelevat Tōbu-rautateiden Skytree-linja, joka liittää sen Tokion Asakusaan, ja Urban Park -linja, joka liittää sen Saitaman Ōmiyaan. == Lähteet == == Aiheesta muualla == * Kaupungin internetsivut Luokka:Saitaman prefektuurin kaupungit
Painonnoston Suomen-mestaruuskilpailut 2008

Painonnoston Suomen-mestaruuskilpailut 2008 järjestettiin 1.–2. maaliskuuta 2008 Porissa Porin urheilutalolla. Järjestävänä seurana toimi Puntti-Karhut. ==Mitalistit== ===Miehet=== Sarja Kultaa Kultaa Hopeaa Hopeaa Pronssia Pronssia 56 kg Toni Lintula 195 kg (90 kg + 105 kg) Arto Lähdekorpi 194 kg (89 kg + 105 kg) Jarkko Welling 190 kg (88 kg + 102 kg) 62 kg Milko Tokola 222 kg (100 kg + 122 kg) Jyrki Welling 214 kg (95 kg + 119 kg) Jumaa Zakole 199 kg (85 kg + 114 kg) 69 kg Petri Turpeenniemi 243 kg (108 kg + 135 kg) Sami Raappana 242 kg (107 kg + 135 kg) Heikki Ulmanen 235 kg (108 kg + 127 kg) 77 kg Mikko Kuusisto 267 kg (117 kg + 150 kg) Jere Johansson 255 kg (115 kg + 140 kg) Jari Juntunen 238 kg (108 kg + 127 kg) 85 kg Miika Antti-Roiko 296 kg (131 kg + 165 kg) Iiro Hartikainen 291 kg (132 kg + 159 kg) Vesa Ranta-Knuuttila 285 kg (125 kg + 160 kg) 94 kg Jari Hirvonen 280 kg (130 kg + 150 kg) Toni Grönman 268 kg (122 kg + 146 kg) Timo Lahdenperä 263 kg (116 kg + 147 kg) 105 kg Juha Kukkonen 312 kg (147 kg + 165 kg) Juha Koivunen 261 kg (120 kg + 141 kg) Taneli Tesler 260 kg (120 kg + 140 kg) yli 105 kg Antti Everi 367 kg (172 kg + 195 kg) Teemu Roininen 300 kg (127 kg + 173 kg) Arto Savonen 275 kg (125 kg + 150 kg) Lähde ===Naiset=== Sarja Kultaa Kultaa Hopeaa Hopeaa Pronssia Pronssia 48 kg Tea Grönman 133 kg (58 kg + 75 kg) 53 kg Sini Kukkonen 137 kg (60 kg + 77 kg) Laura Niemelä 118 kg (54 kg + 64 kg) 58 kg Heidi Harju 165 kg (80 kg + 85 kg) Eija Mustasaari 129 kg (53 kg + 76 kg) Minna Nauha 128 kg (56 kg + 72 kg) 63 kg Anna Everi 176 kg (78 kg + 98 kg) Salma Zakole 140 kg (62 kg + 78 kg) Tiina Elomaa 116 kg (52 kg + 64 kg) 69 kg Riitta Pirkkiö 144 kg (64 kg + 80 kg) Heli Myllymäki 130 kg (57 kg + 73 kg) Taru Itäpelto-Hu 121 kg (57 kg + 64 kg) 75 kg Susanna Samuelsson 153 kg (66 kg + 87 kg) Tanja Mäkinen 146 kg (60 kg + 86 kg) Ida Salmela 127 kg (56 kg + 71 kg) yli 75 kg Suvi Helin 177 kg (77 kg + 100 kg) Mirka Viitamäki 150 kg (64 kg + 86 kg) Elisa Kallunki 133 kg (63 kg + 70 kg) Lähde == Lähteet == 2008 Luokka:Vuoden 2008 urheilu Luokka:Porin urheilutapahtumat
Aino Kaasinen

Aino Kaasinen (24. tammikuuta 1902 Lappeenranta – 26. joulukuuta 1996) oli suomalainen kirjastonhoitaja ja vironkielisen kirjallisuuden suomentaja.Kirjasampo.fi : Aino KaasinenIndex Scriptorum Estoniae Kaasinen valmistui kirjastonhoitajaksi 1924 ja hän toimi kirjastoalalla Viipurissa, Helsingissä ja viimeksi vuosina 1953–1963 Lahdessa.Merkkipäiviä. Karjalan Helmi No 1-2/1992. PDF. Kaasinen sai valtion ylimääräisen taiteilijaeläkkeen toukokuusta 1987 alkaen. == Suomennoksia == * Marta Sillaots : Romain Rolland : totuuden ja ihmisyyden esitaistelija ; tekijän luvalla vironkielestä suom. Aino Kaasinen. WSOY 1945 (alkuteos Romain Rolland. Tõe ja inimsuse eestvõitleja) * A. H. Tammsaare : Hornanperän uusi paholainen : romaani ; eestin kielestä suom. Aino Kaasinen. Kansankulttuuri, Helsinki 1964, 2. painos 1977 (alkuteos Põrgupõhja uus vanapagan) * Paul Kuusberg : Andres Lapeteuksen tapaus : romaani. Kansankulttuuri, Helsinki 1967 (alkuteos Andres Lapeteuse juhtum) * Mati Unt : Suomenlahden takaa : Viron uutta proosaa ; toim. Eva Hyvärinen ja Endel Mallene ; suom. Eva Hyvärinen, Aino Kaasinen ja Kirsti Paukkunen. WSOY 1968 * Raimond Kaugver : Neljäkymmentä kynttilää ; suom. Aino Kaasinen ; runot suom. Eha Lättemäe. Gummerus 1971 * Kalju Kangur : Timbu- Limbun hovi ja lumimyllärit ; kuv. Asta Vender ; suom. Aino Kaasinen. Kansankulttuuri, Helsinki 1973 (alkuteos Timbu-Limbu *ukond ja lumemöldrid) * Holger Pukk : Viisaudenjyvä ; kuvitus Jaan Tammsaar ; suom. Aino Kaasinen. Kansankulttuuri, Helsinki 1976 (alkuteos Kansankulttuuri, 1976) * Pihlaja : kahdeksan eestiläistä naisrunoilijaa ; valik. ja suom. Aino Kaasinen. A. Kaasinen, Lahti 1983. [Sisältää runoja seuraavilta: Marie Under, Kersti Merilaas, Debora Vaarandi, Minni Nurme, Vaike Pilvistu, Ellen Niit, Lehte Hainsalu, Viivi Luik.] * Sirpaleissa : Aino Kaasisen suomentamaa virolaista lyhytproosaa. FinnEpos, Nastola 1991 == Lähteet == * Fennica ===Viitteet=== == Aiheesta muualla == * Virolaisen kirjallisuuden klassikoita : A. H. Tammsaare Hornanperän uusi paholainen . Juhani Salokannel Tuglas-seura Elo 2-3/2011. *Aino Kaasinen Ex Libris. Suunnittelija Vilho Askola 1961. *Virolais- suomalaisesta käännöskirjallisuudesta. Eeva Niinivaara. Virittäjän artikkeli Ladattava PDF. Luokka:Suomalaiset kirjastonhoitajat Luokka:Suomentajat Luokka:Vuonna 1902 syntyneet Luokka:Vuonna 1996 kuolleet
Roman Will

Roman Will (s. 22. toukokuuta 1992 Plzeň, Tšekkoslovakia) on tšekkiläinen jääkiekkomaalivahti, joka pelaa Extraligan HC Dynamo Pardubicessa. Hän on pelannut yhden NHL-ottelun Colorado Avalanchen joukkueessa. ==Lähteet== * Luokka:Tšekkiläiset jääkiekkomaalivahdit Luokka:Vuonna 1992 syntyneet Luokka:Elävät henkilöt
Martta Eskelinen

Martta Eskelinen (30. syyskuuta 1922 Nurmes – 31. lokakuuta 2003 HelsinkiEskelinen Martta. Nurmeksen seurakunta, Porokylän vanha hautausmaa, Nurmes, osasto V20.) oli suomalainen kääntäjä.Martta Eskelinen. Kirjasampo.fi. Eskelinen tuli ylioppilaaksi Nurmeksen yhteislyseosta 1943 ja valmistui filosofian kandidaatiksi Helsingin yliopistosta 1949. Eskelinen toimi kustannustoimittajana Otavalla vuodesta 1948.Hirvonen, Maija ym. (toim.): Suomen kirjailijat 1945–1980, s. 84. Suomalaisen Kirjallisuuden Seuran toimituksia 402. Helsinki 1985. Eskelisen vanhemmat olivat maanviljelijä Juho Edvard Eskelinen ja Sanni Vappu (o.s. Ikonen). __NOTOC__ == Toimitteita == * Naisen kirja: Nykyaikaisen naisen tietokirja. Otava 1955. * Naisen kirja: Nykyaiksen naisen tietokirja 2. Otava 1960. == Suomennoksia == * A. J. Cronin: Espanjalainen puutarhuri: Romaani. Otava 1951. (Alkuteos The Spanish gardener.) * Arthémise Goertz: Tahdon kuun taivaalta: Romaani. Otava 1951. (Alkuteos The moon is mine.) * Louis Bromfield: Mutta liha on heikko: Romaani. Otava 1952. (Alkuteos The strange case of Miss Annie Spragg.) * William Sansom: Viattomat kasvot: Romaani. Otava 1953. (Alkuteos The face of innocence.) * Arthur-kuninkaan tarinoita. Otava 1955. * W. Somerset Maugham: Eikä mikään muutu: Romaani. Otava 1955. (Alkuteos Then and now.) * Frances Faviell: Ohitse virtaa Rein: Romaani. Otava 1956. (Alkuteos A house on the Rhine.) * A. Stephen Tring: Pennyn riemuvoitto: Tyttöromaani. Englanninkielisestä alkuteoksesta Penny triumphant suomentanut Martta Eskelinen. Otava 1958 * Edna Ferber: Teatterilaiva: Romaani. Otava 1959. (Alkuteos Show boat.) * Vicki Baum: Ballerina: romaani. Otava 1960 (alkuteos Theme for ballet) * Joy Adamson: Perheeseemme kuuluu leijona: mukana otteita George Adamsonin kirjeistä. Otava 1960, 5. painos 1981 (alkuteos Born free) * John Braine: Tilaa huipulla: Romaani. Otava 1960 (alkuteos Room at the top) * Joy Adamson: Elsa perustaa perheen: Elsan ja sen pentujen tarina; suom. Martta Eskelinen; esipuhe Sir Julian Huxley. Otava 1961 (alkuteos Living free) * Elizabeth Gaskell: Cranfordin naiset: romaani. Otava 1963, 2. painos 1965, Ex libris erikoispainos 1969, 3. painos 1981 (alkuteos Cranford) * Joy Adamson: Elsan pennut; esipuhe W. A. R. Collins. Otava 1963 (alkuteos Forever free) * Anthony Glyn: Anna minun kaikki kestää: Romaani. Otava 1965 (alkuteos I can take it all) * W. Somerset Maugham: Herra Kaikkitietävä: novelleja. Novellit valittu kokoelmasta Cosmopolitans. Otava 1967 * Gerald Durrell: Eläimet ja muu kotiväkeni. Otava 1972. (Alkuteos My family and other animals.) * Gerald Durrell: Arkillinen eläimiä. Piirroskuvitus Sabine Baur. Otava 1973. (Alkuteos The overloaded ark.) * Gerald Durrell: Vyötiäisten maassa. Kuvittanut Ralph Thompson. Otava 1974. (Alkuteos The drunken forest.) * Gerald Durrell: Kaikki kuninkaan eläimet. Kuvittanut Ralph Thompson. Otava 1975. (Alkuteos The Bafut beagles.) * J. M. Barrie: Peter Pan. Tekijän luvalla kertonut May Byron. Kuvittanut Shirley Hughes. Otava 1978. (Alkuteos Peter Pan and Wendy.) == Lähteet == ==Kirjallisuutta== * Luokka:Suomentajat Luokka:Vuonna 1922 syntyneet Luokka:Vuonna 2003 kuolleet
Liisa Tuovinen

Liisa Marjatta Tuovinen, o.s. Louhija (s. 2. toukokuuta 1938 Helsinki) on suomalainen pappi ja perhetyön kouluttaja. Hän on saanut rovastin arvonimen 1996.Riitta Ryynänen: Perhetyön kouluttaja Liisa Tuovinen:"Seksi on elinikäistä opettelua", Kodin kuvalehti 4/2014. Viitattu 19.3.2017Liisa Tuovinen. Kansallisarkisto. Viitattu 19.3.2017 Tuovinen valmistui ylioppilaaksi 1958, teologian kandidaatiksi 1964 ja sai lehtorin oikeudet 1965. Hän suoritti tutkinnon vakinaisen lehtorin virkaa varten 1972, kävi työnohjaajakoulutuksen 1978 ja vihittiin papiksi 1992. Ennen papiksi vihkimystä hän oli Johanneksen seurakunnan tyttötyöntekijä 1960–1965, Suomen Kristillisen Ylioppilasliiton naissihteeri 1966–1970, Kirkon perheasiain keskuksen työalasihteeri vuodesta 1971. Lisäksi hän on ollut muun muassa Helsingin hiippakunnan nuorisotyötoimikunnan jäsen 1962–1965, kirkolliskokousedustaja vuodesta 1986, presidentin valitsijamies 1988. Tuovisen vanhemmat ovat apulaisprofessori, kirjailija Jarl Louhija ja filosofian maisteri Aino Sadenius. ==Teokset== * Perhetyön mahdollisuudet seurakunnassa, Liisa Tuovinen. Hki: Suomen kirkon seurakuntatoiminnan keskusliitto, 1978 ISBN 951-9303-27-8. – Ruotsiksi: * Familjearbetets möjligheter i församlingen. Församlingsförbundet, 1980 - (Hur arbetar församlingen?, ISSN 0357-606X; nr 6.). ISBN 951-550-175-X. * Yhdessä kasvamaan: keskusteluja aviosuhteen rikastuttamisesta, Howard ja Charlotte Clinebellin kirjan "The intimate marriage" pohjalta laat. Liisa Tuovinen; [julk.] Kirkon perheasiaintoimisto. [Hki]: Suomen kirkon seurakuntatoiminnan keskusliitto, 1981 ISBN 951-9303-56-1. * Synti vai siunaus: homoseksuaalit, kirkko ja yhteiskunta, toimittaneet Martti Nissinen ja Liisa Tuovinen. Kirjapaja, 2003 ISBN 951-625-963-4. * Saanko olla totta?: sukupuolen ja seksuaalisuuden moninaisuus, toimittaneet Liisa Tuovinen ... [ja muita]. Gaudeamus Helsinki University Press, 2011. ISBN 978-952-495-201-9. * Lopun alkua, Liisa Tuovinen. Books on Demand, 2013 ISBN 978-952-286-645-5. * ...ja muita tarinoita, Liisa Tuovinen. ISBN 978-952-339-493-3. == Lähteet == Luokka:Suomalaiset papit Luokka:Vuonna 1938 syntyneet Luokka:Elävät henkilöt
Pasi Sahlberg

Pasi Sahlberg (s. 26. lokakuuta 1959 Oulu) on suomalaisen koulutuksen asiantuntija ja kirjailija. Hän työskentelee professorina Southern Cross -yliopistossa Australiassa. Aiemmin Sahlberg on toiminut muun muassa professor of practice -tehtävässä Harvardin yliopistossa, asiantuntijana Maailmanpankissa sekä Suomessa CIMOn johtajana. Sahlberg on Helsingin yliopiston ja Oulun yliopiston dosentti. Hänen teoksensa "Finnish Lessons: What can the world learn from educational change in Finland?" on voittanut useita kansainvälisiä palkintoja.https://pasisahlberg.com/portfolio- writings/short-bio/ Viitattu 18.3.2017Sahlbergin CV Viitattu 18.3.2017Pasi Sahlberg Named Visiting Professor of Practice. Harvard Graduate School of Education, 26.8.2013. Viitattu 18.3.2017 Sahlberg on koulutukseltaan kasvatustieteen tohtori. Hän väitteli tohtoriksi Jyväskylän yliopistosta vuonna 1996 otsikolla ”Who would help a teacher – post-modern perspective on change in teaching in light of one school improvement project”. Hän opetti matematiikkaa ja tietotekniikkaa kahdeksan vuotta yläasteella ja lukiossa.https://www.youtube.com/watch?v=2jtpx3MJ1wE == Julkaisuja == * == Lähteet == Luokka:Suomalaiset professorit Luokka:Elävät henkilöt Luokka:Vuonna 1959 syntyneet
Sami Kallunki

Sami Olavi Kallunki (27. huhtikuuta 1971 Kuusamo – 2. joulukuuta 1999 Kuusamo) oli suomalainen yhdistetyn hiihtäjä. Hänen seuransa oli Kuusamon Erä-Veikot. Kallunki osallistui Val di Fiemmen maailmanmestaruuskilpailuihin 1991. Kallunki kilpaili Pasi Saapungin ja Jukka Ylipullin kanssa joukkuekilpailussa, jossa Suomi sijoittui kuudenneksi. Henkilökohtaisessa kilpailussa Kallunki oli 37:s. Albertvillen olympialaisissa 1992 Kallunki osallistui henkilökohtaiseen kilpailuun ollen lopputuloksissa 28:s. Hän lähti hiihto-osuudelle 42:nnelta sijalta. == Lähteet == Luokka:Suomalaiset yhdistetyn hiihtäjät Luokka:Vuonna 1971 syntyneet Luokka:Vuonna 1999 kuolleet
V. O. Veilahti

Veikko Olavi Veilahti (vuoteen 1952 Lahtinen; 21. heinäkuuta 1926 Tampere – 21. huhtikuuta 1994 Tampere) oli suomalainen työväenopiston rehtori ja yliopiston lehtori. Veilahti valmistui valtiotieteen kandidaatiksi vuonna 1948, toimi Yhteiskunnallisen korkeakoulun valtio-opin laitoksen assistenttina 1949–1953 sekä Tampereen työväenopiston opettajana vuodesta 1953 ja rehtorina 1962–1974. Vuosina 1974–1986 hän oli Tampereen yliopiston järjestöopin lehtori. Veilahti oli myös Kiljavan opiston opettaja, Lenin-museon johtokunnan jäsen, aikakauslehti Luotaimen toimitussihteeri ja Aamulehden kirjallisuusarvostelija.Erkki Paananen: Kuolleita: Yliopiston lehtori Veikko O. Veilahti (maksullinen artikkeli) Helsingin Sanomat 23.4.1994. Viitattu 5.6.2018. Veilahden elämäkerran kirjottaneen Sakari Kiurun mukaan hän oli keskeinen sosialidemokraattinen ideologi 1950-luvulta 1970-luvulle saakka. Kirjaesittelyjä, Työväentutkimus 1999 == Teoksia == Nimellä V. O. Lahtinen: * Naapurimme Neuvostoliitto. Työväen sivistysliiton opintosuunnitelmia. Helsinki 1949 * Karl Vorländer : Sosialististen aatteiden historia ; suom. A. Penttilä, Heikki Välisalmi ; lisäyksillä varustanut Veikko Lahtinen. 2. painos Tammi, Lahti 1950 * Sosialismin aatehistoria ja teoria : peruskurssi 1-9 opetuskirje. Työväen sivistysliiton kirjeopisto, Helsinki 1951 Nimellä V. O. Veilahti: * Ideologia ja todellisuus : maisteri V. O. Veilahden esitelmä kaupunginkirjaston yhteiskuntatieteellisessä kerhossa 18. 4. 1955. Yhteiskuntatieteellinen julkaisusarja / Tampereen kaupunginkirjasto 1. Tampere 1955 * Yhteiskuntasuunnittelu ja yksilön vapaus : esitelmä pidetty Tampereen kaupunginkirjaston yhteiskuntatieteellisen kerhon kokouksessa 12. 12. 1955. Monistejulkaisu / Tampereen kaupunginkirjasto 6. Tampere 1955 * Ammattiyhdistysliike kansanvaltaisessa järjestelmässä. Ajankohtaisia kysymyksiä 11. Suomen ammattiyhdistysten keskusliitto, Helsinki 1956 * Hyvinvointivaltio, sen taloudelliset, poliittiset ja sivistykselliset kehittämisedellytykset : esitelmä. Synteesi ry:n ajankysymyksiä 1. Tammi, Helsinki 1957 * Sosialismi meidän vuosisadallamme : kurssin peruskirja : Sosialismi tällä vuosisadalla. Tammi - Työväen sivistysliiton kirjeopisto, Helsinki 1966 *Väinö Voionmaan sivistyksellisiä peruskäsityksiä: TSL:n juuret: Artikkeli seminaariraportissa toim. Ojala Pasi : Yhteiskunta, elämäntapa, työväen sivistystyö. Tampere 1989 == Suomennoksia == * Ernst Wigforss : Taloudellinen kansanvalta ; sisältää Oslon pohjoismaisessa työläiskokouksessa 29. 8. 1947 pidetyn esitelmän vähän täydennettynä ; suom. Veikko O. Lahtinen. Tammi, Helsinki 1951 (alkuteos Ekonomisk demokrati) * Sosialismi tällä vuosisadalla ; toim. Allan Flanders ja Rita Hindel ; suomennos: V. O. Veilahti. Tammi, Helsinki 1965 == Lähteet == * Fennica ===Viitteet=== == Kirjallisuutta == * Sakari Kiuru : Aatteen mies : V. O. Veilahti arjen maailmassa. Edita, Helsinki 1998 ISBN 9513724395 Luokka:Suomalaiset tietokirjailijat Luokka:Suomalaiset opettajat Luokka:Vuonna 1926 syntyneet Luokka:Vuonna 1994 kuolleet
Katri Viinikka

Katri Elina Viinikka (s. 3. syyskuuta 1965) on suomalainen diplomaatti. Hän on ollut ulkoministeriön palveluksessa vuodesta 1992. Viinikka on koulutukseltaan valtiotieteiden maisteri Helsingin yliopistosta. Viinikka on työskennellyt Suomen suurlähettiläänä Haagissa 1. joulukuuta 2015 alkaen. Sitä ennen hän oli YK- ja yleisten globaaliasiain yksikön päällikkönä ulkoministeriön poliittisella osastolla ja on aiemmin palvelut myös Brysselissä Suomen pysyvässä edustustossa EU:ssa sekä Suomen edustustoissa Berliinissä ja Bonnissa. Kotimaassa hän on työskennellyt ulkoministeriön Afrikan- ja Lähi- idän osastolla, kehityspoliittisella osastolla sekä poliittisen osaston ihmisoikeusyksikössä ja vuosina 2005–2007 ulkoministerin virkamiessihteerinä. Viinikalle myönnettiin Suomen Leijonan ritarikunnan I luokan ritarimerkki 2008.Kunniamerkit jakoon EU-edustustossa. Ulkoasiainministeriö 17.3.2008. Viitattu 18.3.2017 Viinikan puoliso on lähetystöneuvos Pekka Puustinen. == Lähteet == Luokka:Suomen suurlähettiläät Luokka:Vuonna 1965 syntyneet Luokka:Elävät henkilöt
Lubec (Maine)

Lubec on puolentoista tuhannen asukkaan kunta Washingtonin piirikunnassa, Mainen osavaltiossa, Yhdysvalloissa. Lubec on myös Yhdysvaltain manneralueen itäisin kunta. == Historia == Ensimmäinen siirtokunta alueelle perustettiin noin vuonna 1775. Aluksi se kuului osana Eastportiin, mutta erotettiin siitä 21. kesäkuuta 1811 ja nimettiin saksalaisen Lyypekin kaupungin mukaan. Vuoden 1812 sodan jälkeen Lubec oli huomattava kipsin salakuljetussatama, vaikkakin pääasialliset elinkeinot olivat maanviljelys ja kalastus. Vuoteen 1859 mennessä kaupunkiin oli perustettu nahkatehdas, kolme rouhemyllyä ja yhdeksän sahaa. Vuoteen 1886 mennessä kuntaan tuli kaksi laivatelakkaa, kolme veneveistämöä ja kolme purjetehdasta. Lubecin asutuksen huippuajat ajoittuvat 1910- ja 1920-luvuille, jolloin sen asukasluku oli parhaimmillaan noin 3 300 asukkaassa. Tämän jälkeen asukasluku on hitaasti mutta varmasti laskenut ja vuoden 2010 väestönlaskennassa asukasmäärä oli 1 359 asukasta. == Maantiede == Lubec sijaitsee Mainen osavaltion koilliskolkassa. Kunnan kokonaispinta-ala on 203 neliökilometriä, josta vettä on 116,9 neliökilometriä. Lubec sijaitsee Passamaquoddy Bayn salmeen pistävällä niemellä, hieman etelään Eastportista. West Quoddy Headin majakka, Yhdysvaltain mantereen itäisin piste, on hieman kaupungista kaakkoon. Franklin Delano Rooseveltin silta liittää Lubecin ja Kanadan New Brunswickin puolella olevan Campobello Islandin toisiinsa. == Lähteet == == Aiheesta muualla == Luokka:Mainen kunnat
Anu Laamanen

Anu Irene Laamanen (s. 30. lokakuuta 1958 HämeenlinnaPresseaussendungen - Vorarlberger Landeskorrespondenz 29.5.2015. Viitattu 22.5.2015) on suomalainen diplomaatti. Hän on ollut ulkoministeriön palveluksessa vuodesta 1986.Anu Laamanen kansallisen turvallisuusviranomaisen päälliköksi. Ulkoministeriö 6.10.2016 (Web Archive). Viitattu 2.3.2023. Laamanen on ollut syksystä 2022 lähtien Suomen Islannin suurlähettiläs. Sitä ennen hän toimi ulkoministeriön kansallisen turvallisuusviranomaisen päällikön tehtävässä 2016–2022. Aikaisemmin hän on ollut Suomen pysyvä YK-edustaja Wienissä ja suurlähettiläs Itävallassa vuosina 2013–2016 ja muun muassa ulkoministeriön poliittisen osaston apulaisosastopäällikkö ja yksikönpäällikkö. Wienin lisäksi hän on työskennellyt edustustoissa Genevessä, Oslossa ja Suomen pysyvistä edustustoista ETYJ:issä ja YK:ssa.Suomelle uusi EU-suurlähettiläs. Kauppalehti 31.1.2013. Viitattu 18.3.2017 (lähde Wienin aloitusvuodelle). Laamasen isä oli eversti Pentti Laamanen.https://runeberg.org/kuka/1978/0468.html == Lähteet == Luokka:Suomen suurlähettiläät Luokka:Vuonna 1958 syntyneet Luokka:Elävät henkilöt
John Van Reenen

John Van Reenen (s. 26. joulukuuta 1965) on brittiläinen taloustieteilijä ja soveltavan taloustieteen professori Sloan School of Managementissa Massachusetts Institute of Technologyssa. Aiemmin hän toimi professorina London School of Economicsissa vuosina 2003-2016. Van Reenen on erikoistunut innovaatioiden taloustieteeseen sekä työmarkkinoiden ja tuottavuuden tutkimukseen. Hänelle myönnettiin Yrjö Jahnsson Award vuonna 2009.http://mitsloan.mit.edu/faculty-and-research/faculty- directory/detail/?id=140778 Viitattu 18.3.2017Van Reenenin CV Viitattu 18.3.2017 ==Lähteet== ==Aiheesta muualla== * John Van Reenenin tutkimukset IDEASissa Luokka:Brittiläiset taloustieteilijät Luokka:Vuonna 1965 syntyneet Luokka:Elävät henkilöt
Polttoainemittari

Polttoainemittari eli bensiinimittari (puhekielessä bensamittari) on autossa ja myös muissa kulkuneuvoissa yleensä kojetaulussa sijaitseva mittari, joka näyttää polttoainetankissa jäljellä olevan polttoaineen määrän. Polttoainemittari ei yleensä näytä jäljellä olevaa polttoainetta litroina, vaan summittaisen määrän viisarin avulla. Auton polttoainemittari toimii polttoainetankissa sijaitsevan kohon avulla, joka liikkuu polttoaineen määrän mukaan ylös ja alas. Luokka:Auton rakenne
Chambordin linna

Chambordin linna (ransk. Château de Chambord) on Chambordissa, Loirejoen laakson itäosassa sijaitseva linna. Chambordin linna on Loiren linnoista suurin ja ylellisin sekä yksi hienoimmista Ranskan renessanssiarkkitehtuuria edustavista rakennuksista. == Historia == Chambordin linna on rakennettu vuosina 1519–47. Linna edustaa siirtymävaihetta, jolloin linnat alkoivat muuttua keskiaikaisista linnoituksista ylhäisön ylellisiksi palatsimaisiksi asunnoiksi, joita kutsuttiin nimellä châteaux de plaisance. Chambordin linnan on suunnitellut toskanalainen arkkitehti Domenico da Cortona. Linnan rakentaminen alkoi vuonna 1519 ja jatkui 1600-luvulle saakka. Linnaa ryhdyttiin rakentamaan pian sen jälkeen, kun kuningas Frans I oli palannut Italian sotaretkeltä. Kuningas oli ilmeisesti omaksunut vaikutteita italialaisesta rakennustaiteesta. Da Cortona valmisti puiset pienoismallit suunnittelun avuksi sekä valvoi linnan rakennustöitä. Linnan alkuperäinen tarkoitus on jäänyt epäselväksi. Frans I oli kyllä hyvin kiinnostunut rakennushankkeesta, mutta vieraili työmaalla harvoin ja ehti kuolla ennen linnan valmistumista. Vuosina 1529–1539 linnan arkkitehtina toimi Pierre Nepveu ("Trinqeau"). Linna valmistui Henrik II:n aikana. Sitä laajennettiin Ludvig XIV:n aikana. Linnaa uudisti Bordeaux’n herttua.Tietosanakirja 1909, osa 11, Hakusana: Chambord Nykyisin Chambordin linnaa ympäröi laaja puisto, ja se toimi aikoinaan myös suurena metsästysmajana. Puiston suunnitteli arkkitehti Jules Hardouin-Mansart noin vuonna 1684. Kuningas Ludvig XIV oleskeli Chambordissa satunnaisesti valtakautensa aikana. Vuonna 1670 Molière esitteli Chambordissa kuuluisan komediansa Le Bourgeois Gentilhomme Ludvigille ja hänen hovilleen. Linna ryöstettiin Ranskan vallankumouksen aikana, minkä jälkeen se hylättiin joksikin aikaa, kunnes Napoleon lahjoitti sen marsalkka Louis-Alexandre Berthierille vuonna 1809. Ranskan valtio osti Chambordin linnan vuonna 1930, ja se toimi toisen maailmansodan aikana tuhansien arvokkaiden taideteosten turvasäilönä. == Arkkitehtuuri == Linnan ydinrakennus on pyöreiden kulmatornien sulkema neliö, jonka keskiössä on kupukattoinen porrastorni kaksoiskierreportaineen. Keskusrakennuksen ja suuren pihan sulkee 156 × 117 metrin suuruinen, etutornien sivuista lähtevä matalampi siipirakennus, jossa on pyöreät kulmatornit. Pohjoinen fasadi pikkutorneineen, kattoikkunoineen, korkeine savupiippuineen, suippokattoineen antaa alppivuorten siluettia muistuttavan vaikutelman. Linnassa on 440 huonetta ja salia, joissa on historiallisia muotokuvia. Chambordin linna on erityisen kuuluisa kaksoiskierreportaistaan, joissa yksi henkilö voi samaan aikaan nousta ylöspäin ja toinen laskeutua alaspäin, eivätkä he koskaan kohtaa. Oletetaan, että portaikon rakenne perustuu Leonardo da Vincin suunnitelmaan. ==Lähteet== == Aiheesta muualla == Luokka:Ranskan linnat
Paavo Kuronen

Paavo Juhani Kuronen (20. heinäkuuta 1942 Helsinki – 19. joulukuuta 2017) oli suomalainen everstiluutnantti, joka toimi Lapin jääkäripataljoonan komentajana. Kuronen syntyi konstaapeli Paavo Kurosen ja Ingrid Oseniuksen perheeseen. Hänen puolisonsa vuodesta 1963 oli Maria Tikka. Kuronen tuli ylioppilaaksi Helsingin kaksoisyhteislyseosta 1962 ja suoritti Kadettikoulun 1966 ja Sotakorkeakoulun 1975. Hän toimi opetusupseerina ja komppanianpäällikkönä Uudenmaan jääkäripataljoonassa 1966–1972 ja opetusupseerina Taistelukoulussa 1975–1980. Pääesikunnassa Kuronen oli toimistoesiupseeri 1980–1985 toimistopäällikkö 1985–1989. Lapin jääkäripataljoonan komentajana hän toimi vuodesta 1989 vuoteen 1990, jolloin hän erosi vakinaisesta palveluksesta. Kuronen oli puolustusvoimien moninkertainen ikämiesten sadan metrin vapaauinnin mestari. Kuronen ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1972, majuriksi 1977 ja everstiluutnantiksi 1985. ==Lähteet== Luokka:Suomalaiset upseerit Luokka:Vuonna 1942 syntyneet Luokka:Vuonna 2017 kuolleet
San Esteban de Gormaz

San Esteban de Gormaz on kunta Sorian maakunnassa Espanjassa. San Esteban de Gormazin asukasluku oli 3043 vuonna 2016. Pyhän Mikaelin kirkko (Iglesia de San Miguel) vuodelta 1081 ja Iglesia de la Virgen del Rivero 1100-luvulta edustavat romaanista tyyliä. Duero-joen ylittävä silta on keskiajalta. San Esteban de Gormaz. Plaza Mayor.jpg|Plaza Mayor ja kaupungintalo Puerta de la Villa (s. XVI).jpg|Kehämuurin portti johtaa keskusaukiolle. 006843 - San Esteban de Gormaz (8108223594).jpg|Castillo de San Esteban de Gormaz Iglesia de la Virgen del Rivero II.jpg| Iglesia de la Virgen del Rivero Iglesia de San Miguel (San Esteban de Gormaz). Fachada meridional.jpg|Iglesia de San Miguel 006863 - San Esteban de Gormaz (8113748597).jpg 006860 - San Esteban de Gormaz (8113671099).jpg 006846 - San Esteban de Gormaz (8108478134).jpg == Lähteet == *spain.info: San Esteban de Gormaz === Viitteet === == Aiheesta muualla == Luokka:Kastilia ja Leónin kunnat